CELEX: E2018C0018
Language: fi
Date: 2018-02-09 00:00:00
Title: EFTAn valvontaviranomaisen delegoitu päätös N:o 18/18/KOL, annettu 9 päivänä helmikuuta 2018, Norjan marteilioosista (Marteilia refringens) ja bonamioosista (Bonamia ostreae) vapaasta asemasta [2018/1196]

23.8.2018   
               
               
                  FI
               
               
                  Euroopan unionin virallinen lehti
               
               
                  L 214/5
               
            
         EFTAN VALVONTAVIRANOMAISEN DELEGOITU PÄÄTÖS
         N:o 18/18/KOL,
         annettu 9 päivänä helmikuuta 2018,
         Norjan marteilioosista (Marteilia refringens) ja bonamioosista (Bonamia ostreae) vapaasta asemasta [2018/1196]
         EFTAN VALVONTAVIRANOMAINEN, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 109 artiklan ja pöytäkirjan 1,
         ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan ja pöytäkirjan 1, ottaa huomioon ETA-sopimuksen liitteessä I olevan I luvun 3.1 osan 8a kohdassa tarkoitetun säädöksen
         Neuvoston direktiivi 2006/88/EY (1), annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta, jäljempänä ’direktiivi 2006/88/EY’, sellaisena kuin se on muutettuna ja mukautettuna ETA-sopimuksen pöytäkirjalla 1, ja erityisesti kyseisen säädöksen 53 artiklan,
         sekä katsoo seuraavaa:
         Valvontaviranomainen totesi 7 päivänä heinäkuuta 2010 tekemässään päätöksessä N:o 291/10/KOL Norjan koko rannikkoalueen sekä marteilioosista (Marteilia refringens) että bonamioosista (Bonamia ostreae) vapaaksi vyöhykkeeksi lukuun ottamatta Etelä-Norjassa sijaitsevaa Aust-Agderin lääniä bonamioosin osalta.
         Norjan elintarviketurvallisuusviranomainen ilmoitti 23 päivänä helmikuuta 2017 Maailman eläintautijärjestön (OIE) varhaisvaroitusjärjestelmän (2) kautta epäilystä, joka koski sinisimpukoiden (Mytilus edulis) marteilioositartuntaa. Kyseiset sinisimpukat kasvoivat villinä euroopanostereiden (Ostrea edulis) vesiviljelylaitoksella Bømlon kunnassa Hordalandin läänissä Etelä-Norjassa.
         Norjan elintarviketurvallisuusviranomainen ilmoitti 28 päivänä helmikuuta 2017 päivätyllä sähköpostiviestillä (asiakirja nro 844246) valvontaviranomaiselle samasta epäilystä ja siitä, että sinisimpukoiden ja euroopanostereiden liikkumista vesiviljelylaitokseen ja vesiviljelylaitoksesta oli rajoitettu.
         Norjan elintarviketurvallisuusviranomainen ilmoitti valvontaviranomaiselle 16 päivänä maaliskuuta 2017 päivätyllä sähköpostiviestillä (asiakirja nro 847935) eurooppalaisen eläintautien ilmoitusjärjestelmän (ADNS) kautta samana päivänä tehdyn ilmoituksen johdosta, että Euroopan unionin vertailulaboratorio nilviäisten tautien tunnistamista varten oli vahvistanut taudin ja että vesiviljelylaitoksen ympärille luotaisiin rajoitusalue.
         Direktiivin 2006/88/EY 53 artiklan 3 kohdassa säädetään, että jos epidemiologinen tutkimus vahvistaa tartunnan tapahtuneen merkittävällä todennäköisyydellä, kyseisen jäsenvaltion, vyöhykkeen tai osaston taudista vapaa asema peruutetaan sen menettelyn mukaisesti, jolla kyseinen asema on julistettu.
         Norjan kauppa-, teollisuus- ja kalastusministeriö lähetti valvontaviranomaiselle 28 päivänä syyskuuta kirjeen (asiakirja nro 875660), johon oli liitetty Norjan elintarviketurvallisuusviranomaisen 22 päivänä syyskuuta 2017 päivätty ilmoituskirje (asiakirja nro 875658), jossa todetaan, että asetus (3) rajoitusalueen perustamisesta marteilioosin varalta Bømlon kuntaan Norjassa oli hyväksytty, ja vahvistetaan, että asiaa koskevan kansallisen lainsäädännön (4) mukaisesti ”koko Norjan rannikkoalue kuuluu marteilioosin osalta luokkaan I lukuun ottamatta rajoitusaluetta Bømlon kunnassa Norjassa”.
         Valvontaviranomainen katsoo, että edellytykset kyseisen maantieteellisen alueen taudista vapaan aseman peruuttamiseksi Bømlon kunnassa Norjassa täyttyvät.
         Näin ollen 7 päivänä heinäkuuta 2010 tehty päätös N:o 291/10/KOL olisi yksinkertaistamisen vuoksi kumottava ja korvattava uudella päätöksellä.
         Tässä päätöksessä säädetyt toimenpiteet ovat valvontaviranomaista avustavan EFTAn eläinlääkintäkomitean lausunnon mukaiset,
         ON HYVÄKSYNYT TÄMÄN PÄÄTÖKSEN:
         
            1 artikla
            Norjan marteilioosista (Marteilia refringens) ja bonamioosista (Bonamia ostreae) vapaa asema on kuvattu liitteessä.
         
         
            2 artikla
            Kumotaan päätös N:o 291/10/KOL.
         
         
            3 artikla
            Tämä päätös tulee voimaan 8 päivänä helmikuuta 2018.
         
         
            4 artikla
            Tämä päätös on osoitettu Norjalle.
         
         
            5 artikla
            Tämä päätös on todistusvoimainen ainoastaan englannin kielellä.
         
         
            Tehty Brysselissä 9 päivänä helmikuuta 2018.
            
               EFTAn valvontaviranomaisen puolesta, delegointipäätöksellä N:o 494/13/KOL,
               Högni S. KRISTJÁNSSON
               
                  Asiasta vastaava kollegion jäsen
               
               Carsten ZATSCHLER
               
                  Allekirjoittajaa seuraavassa ominaisuudessa: johtaja, oikeus- ja hallintoasiat
               
            
         
         
            (1)  EUVL L 328, 24.11.2006, s. 14.
         
            (2)  NOR 24-02-17 OIE Alert.
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (asetus valvonta-alueesta, joka on perustettu marteilioosin torjumiseksi sinisimpukoissa Bømlon kunnassa, Hordalandin läänissä).
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (asetus vesiviljelyeläinten ja niistä saatavien tuotteiden myynnistä sekä tartuntatautien ehkäisemisestä ja valvonnasta vesiviljelyeläimissä).
      
      
         
            LIITE
            
                        1.
                     
                     
                        Koko Norjan rannikkoalue on marteilioosista vapaata aluetta lukuun ottamatta rajoitusaluetta Bømlon kunnassa, Hordalandin läänissä Etelä-Norjassa; kyseinen alue kuvataan sinisimpukoissa esiintyvän marteilioosin torjumista varten Bømlon kunnassa, Hordalandin läänissä perustettua valvonta-aluetta koskevan Norjan asetuksen (FOR-2017-09-08-1377), jäljempänä ’asetus’ (1), 2 §:ssä siten, että se on rajattu suoralla viivalla, joka kulkee
                        
                                    —
                                 
                                 
                                    Stordin eteläkärjessä olevasta pisteestä (59° 44,805′ N; 5° 27,560′ E) etelään
                                 
                              
                                    —
                                 
                                 
                                    Bømlon ja Sveion kuntien väliselle rajalle ja siitä kuntarajaa pitkin lounaaseen
                                 
                              
                                    —
                                 
                                 
                                    merellä sijaitsevaan pisteeseen (59° 34,420′ N; 5° 14,623′ E) ja edelleen länteen kohti merellä sijaitsevaa pistettä (59° 33,72′ N; 5° 05,46′ E). Sen jälkeen viiva kulkee pohjoiseen Austevollin ja Bømlon kuntien väliselle rajalle ja siitä kuntarajaa pitkin länteen
                                 
                              
                                    —
                                 
                                 
                                    merellä sijaitsevaan pisteeseen (59° 59,948′ N; 5° 19,629′ E) ja edelleen etelälounaaseen
                                 
                              
                                    —
                                 
                                 
                                    Stordin pohjoiskärjessä olevaan pisteeseen (59° 58,917′ N; 5° 19,114′ E).
                                 
                              Asetukseen liitetty valvonta-alueen kartta on tämän päätöksen lisäyksessä.
                     
                  
                        2.
                     
                     
                        Koko Norjan rannikkoalue on bonamioosista (Bonamia ostreae) vapaata vyöhykettä lukuun ottamatta
                        
                                    —
                                 
                                 
                                    Aust-Agderin lääniä Etelä-Norjassa.
                                 
                              
                  
               
                  Lisäys
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377.